ཁ་སང་ཐོག་མ་བྱས་ན།ང་ཤོད་ལ་ཡོང་རྒྱུ་བྱས་ཀྱང་གཅིག་ནས་ང་ལ་དུས་ཚོད་མེད་པ་དང༌།གཉིས་ནས་ང་ཚོ་ཐུག་པའི་དགོས་དོན་རང་གི་བསམ་ཚུལ་ཤོད་རྒྱུ་དེ་རེད་མ་གཏོགས།དེ་མིན་མཛད་སྒོ་ལྟ་བུ་ཞིག་འཚོགས་ནས་དགོས་པ་ཆེར་ཨེ་ཡོད།ད་ལྟའི་དུས་ཚོད་འདིར་ང་ཚོ་དངོས་གནས་དོན་དག་ལ་རིག་པ་སྒྲིམ་དགོས་པ་མ་གཏོགས།འདྲ་ཆགས་པོ་བྱེད་པའི་དུས་ཚོད་མ་རེད།དེ་འདྲ་ཡིན་སྟབས་དེ་རིང་ང་ཚོ་འདིར་ཐུག་ན་འགྲིག་མི་ཡོང་ངམ་བསམ་བྱུང༌།ངའི་བསམ་ཚུལ་དེ་རེད།ད་རེས་འདིར་ཚོགས་ཆེན་ཞིག་འཚོགས་ཀྱི་ཡོད་པ་རེད།དེའི་ཐོག་གོ་བསྡུར་ལྷུག་པོ་དང༌།ཁྱེད་རང་ཚོ་ཕྱོགས་མཐའ་ཁག་ནས་ཡོང་པ་ཡིན་སྟབས་གནས་ཚུལ་གསར་པ་ཐོས་རྒྱུ་དང༌།མཐོང་རྒྱུ་དེ་འདྲའི་ཐོག་ནས་ཏན་ཏན་ཕན་ཐོགས་ཡོང་ཐུབ་ཀྱི་རེད།ད་རེས་ཚོགས་འདུ་ཡག་པོ་ཞིག་ཡོང་ཐུབ་པའི་རེ་བ་ཡོད།